士碌架喺1875年由住喺印度嘅英國軍官——尼維爾·鮑斯·張伯倫（Neville Bowes Chamberlain）同佢班觀音兵發明出嚟。喺佢出世之前，早就有好多種唔同嘅桌球玩法。但有種嗌Black Pool嘅玩法成日喺張伯倫嘅軍隊玩。就係用1隻白波，15隻紅波同1隻黑波。點知有日，張伯倫同佢班觀音兵覺得噉玩落去好悶而決定加黃、綠、粉紅三隻彩波；但無耐又加多咗隻啡同藍波。結果形成咗而家風靡全球各地嘅士碌架。個名出喺尼維爾張伯倫嘅順口簧。